Корбут Ольга Валентиновна

О́льга Валенти́новна Ко́рбут (16 май 1955 йыл, Гродно, Белорус ССР-ы, СССР) — совет гимнасы, дүрт тапҡыр олимпия чемпионы, СССР-ҙың атҡаҙанған спорт мастеры (1972). Ҡораллы Көстәр өсөн сығыш яһай. Ренальд Кнышта шөғөлләнә. Уҡытыусы тренер специальносы буйынса Гродно дәүләт педагогия институтын тамамлай (1977).

 Спорт биографияһы 
мини|Лондонда мадам Тюссо музейында Ольга Корбуттың балауыҙ һыны
Ольга Корбут 1963 йылда икенсе класта уҡыған сағында Ярослав Иванович Королдең гимнастика түңәрәгенә килә. 1965 йылда 10 йәшендә Ренальд Кныштың төркөмөнә эләгә. Тәүге ҙур уңышҡа 1970 йылда өлгәшә — таянып һикереүҙә СССР чемпионы була һәм СССР йыйылма командаһына индерелә. Ҡатын-ҡыҙҙар араһында бүрәнәлә сальто эшләй алған тәүге гимнаст.

Спорт гимнастикаһы тарихына Людмила Турищева менән Ольга Корбуттың бер-береһенә ҡаршы тороу тарихы ингән. Турищева иҫке академик гимнастика мәктәбен кәүҙәләндерә, ә Корбут спорттағы яңы ағымды сағылдыра: дыуамал элементтар, атлетизм һәм йәшлек. 1972 йылда Мюнхен Олимпиадаһында Корбут новаторҙарса гимнастика элементтарын күрһәтә һәм тамашасы һөйөүен яулай. Ләкин абсолют беренселек өсөн ҡаты алышта Турищеванан еңелә«Нашу гимнастику губит увлечение трюкачеством». Абсолют беренселектә үҙенең яратҡан снаряды булған бүрәнәлә сығыш яһағанда ул етди хата ебәрә һәм һөҙөмтәлә хатта призёрҙар иҫәбенә лә инмәйSports around the World: History, Culture, and Practice by John Nauright / p333 (Тикшерелгән 25 декабрь 2015).

1976 йылда Ольга Монреалдәге Уйындарҙа СССР йыйылма командаһында була, команда составында алтын һәм бүрәнәлә көмөш награда яулай.

1991 йылдан АҠШ-та йәшәй , Америка гражданлығына эйәОльга Корбут: «Хотя я имею американское гражданство, душа у меня всё равно осталась белорусской» .

 Шәхси тормошо 
1972 йылғы Олимпиаданан һуң Ольга Корбут эфир йондоҙона әүерелә һәм 1973 йылда АҠШ-ҡа гастролгә саҡырыла. Гастролдәр ҙур триумф менән үтә, һәм Америкала спорт гимнастикаһының абруйы ҡапыл күтәрелеүҙе уның менән бәйләйҙәр. 1974 йылда биографияһы мотивтары буйынса «Чудо с косичками» тигән нәфис фильм төшөрөлә, унда спорт күнегеүҙәрен үҙе башҡара (төп ролдә — Ирина Мазуркевич).

Спорт карьераһын Ольга Монреалдә үткән Олимпиаданан һуң тамамлай. 1977 йылда Гродно университетының тарих факультеты дипломын ала. 1978 йылда «Песняры» төркөмөнөң солисы билдәле йырсы Леонид Борткевичҡа кейәүгә сыға. Уның менән 22 йыл йәшәй, Ричард исемле ул үҫтерәләр. 2000 йылда айырылышалар.

2017 йылда биш олимпия миҙалын һәм спорт еңеүҙәре менән ҡайһы бер әйберҙәрен аукционға һатыуға сығараБеларусь сегодня: Ольга Корбут выставила на аукцион свои Олимпийские медали, улар өсөн 183 мең доллар алаГимнастка Корбут выручила 180 тысяч долларов за проданные олимпийские медали . The Daily Telegraph хәбәр итеүенсә, Корбуттың миҙалдарын һәм шәхси әйберҙәрен һатыуы финанс ауырлыҡтары һәм шәхси тормошондағы проблемалар менән бәйлеOlga Korbut sells Olympic medals she won at Munich 1972 Games, әммә Корбут үҙе миҙалдарҙы һатыуы тураһындағы хәбәрҙе инҡар итәЛегендарная белорусская гимнастка возмутилась публикациями о продаже ее олимпийских медалей .

 «Корбут тоҡаны» 
Ольга Корбут беренсе булып «Корбут тоҡаны» тигән уникаль элементты башҡара«Петля Корбут» — фото на официальном сайте olimpic.org. Гимнаст төрлө бейеклектәге брустарҙың бейегенә менеп баҫа ла өҫкө брусҡа йәбешеп фляк яһай. Элемент уның тарафынан Мюнхендағы Олимпиадала брустағы күнегеүҙәр барышында башҡарыла.

Һуңынан элементты гимнаст Елена Мухина камиллаштыра — уға винт өҫтәй. Әлеге ваҡытта «Корбут тоҡаны» рәсми ярыштарҙа башҡарылмай, сөнки ҡағиҙәләр менән тыйыла (ҡатын-ҡыҙ гимнастарға өҫкө брусҡа аяҡ менән менеп баҫырға ярамай)16 мая в истории спорта — НОК РФ .

 Ҡаҙаныштары 
мини|Әзербайджан почта маркаһында Ольга Корбут фотоһы, 1996 йыл
 4 тапҡыр Олимпия чемпионы:
 1972 йыл — команда беренселегендә, бүрәнә һәм ирекле күнегеүҙәр
 1976 йыл — команда беренселегендә
 Ике тапҡыр Олимпия уйындары вице-чемпионы (1972 — брус, 1976 — бүрәнә)
 Таянып һикереүҙә 1974 йылғы донъя чемпионы
 1970 һәм 1974 йылдарҙа команда беренселегендә донъя чемпионы
 1975 йылда СССР халыҡтары спартакиадаһы еңеүсеһе һәм СССР-ҙың абсолют чемпионы, күп тапҡырҙар СССР чемпионы 
 1973 йылда абсолют беренселектә Европа чемпионатының көмөш миҙал менән бүләкләнеүсеһе.

 Иҫкәрмәләр 

 Һылтанмалар 

 Энциклопедический словарь 
 Официальный сайт 
 Корбут, Ольга Валентиновна на сайте Twitter
 Петля Корбут в исполнении немецкой гимнастки Steffi Kraker (0:06-0:09)
 Петля Корбут в исполнении самой Корбут на олимпиаде 1972 года в Мюнхене

Категория:СССР-ҙың атҡаҙанған спорт мастерҙары
Категория:«Почёт Билдәһе» ордены кавалерҙары
Категория:Халыҡтар Дуҫлығы ордены кавалерҙары
Категория:СССР-ҙан Олимпия чемпиондары
Категория:Спорт гимнастикаһы буйынса Олимпия чемпиондары
Категория:Алфавит буйынса шәхестәр
Категория:16 майҙа тыуғандар
Категория:1955 йылда тыуғандар
Категория:Алфавит буйынса спортсылар
Категория:Спорт гимнастикаһы буйынса Европа чемпиондары
Категория:Спорт гимнастикаһы буйынса донъя чемпиондары
Категория:Рәсәйҙән АҠШ-ҡа иммиграциялағандар
Категория:Почта маркаларында шәхестәр